**Тақырыбы:**«Үйшік» ертегісі.

**Білім беру саласы :**Коммуникация

**Ұйымдастырылған оқу іс-әрекетінің түрі:** Көркем әдебиет

**Мақсаты**: Балаларды «Үйшік»ертегісімен таныстыру.Ертегінің мазмұнын түсіндіру арқылы, сөздік қорын,ойлау қабілетін дамыту.Ертегіні сахналау барысында кейіпкерлердің бейнесіне еніп, балаларды достыққа, татулыққа тәрбиелеу.

**Білімділігі:** Балаларды ертегінің айқын образын көрсете білуге,ертегі туралы түсініктерін бекіте отырып, сөйлеу мәдениетін,еркін сөйлеп өз ойларын дұрыс жеткізу арқылы ауыз әдебиетіне деген қызығушылықтарын арттыру.

**Дамытушылығы:**Ертегіні сахналау арқылы балалардың тіл байлығын, ой қиялын дамыта отырып, рөлге кіре білуге үйрету.

**Тәрбиелік:** Достыққа, ұйымшылдыққа тәрбиелеу.

**Көрнекілігі:** үйшік, интерактивтік тақта.

**Әдіс – тәсілдер:** сахналау, сұрақ – жауап.

**Ұйымдастыру кезеңі:**

**-**Сәлеметсіздер ме, құрметті қонақтар! Біздің балабақшаға қош келдіңіздер! «Болашақ» тобының дайындаған ертегісін тамашалаңыздар!

Музыка әуенімен залға балалар кіреді.

-Сәлеметсіздерме, балалар! Балалар, біздің ертегілер еліне қош келдіңдер! Бәріміз қонақтармен амандасып алайық. Кәнекей орнымызға жайғасып алайық.

Балалар, жан – жағымызға қарайықшы қандай ертегілер сендерге таныс?

Балалар ертегі аттарын айтып шығады.

Сендер қандай ертегі кейіпкерісіңдер? Өздерінді атап беріңдерші. (Әр бала өзің таныстырып кетеді)

Ал, сендер қай ертегіден келіп тұрсыңдар? (Үйшік) .

-Бізге бір кейіпкер жетіспейтін сияқты. Оны табу үшін мен сендерге жұмбақты жасырамын.

**Жұмбақ:**

Қыс бойына жатады,

Тәтті ұйқыға батады. /Аю/

**Ғажайып сәт:**(осы кезде музыка әуенімен залға Аю кіреді. )

**Аю:** Сәлеметсіңдерме, балалар! Сәлеметсіздерме қонақтар!

**Тәрбиеші:**Сәлеметсіңбе, Аю!

**Аю:** Мен өзімнің достарымды көргеніме қуаныштымын!

Енді, мен, менің достарыммен ертегіні сіздердің назарларыңызға ұсынғым келеді.

**Тәрбиеші:**Ерте, ерте, ертеде орманда жәндік, жануар, аңдар өмір сүріпті. Болады екен орманда неше түрлі ғажайыптар.

Бір күні тышқан келе жатып, ән айтып:

**Тышқан:**

Өзім егін екпеймін,

Егістен ұзап кетпеймін.

Мысық қуса жетпеймін,

Мен қап тесер тышқанмын деп,

орманда әдемі үйшікті көріпті, осында тұрып жатады. Біраз уақыттан кейін үйшікке бақа келеді.

**Бақа:**

Мен бақамын, бақ-бақ,

Басым менің жалпақ.

Су түбінде көп жүріп,

Басым содан жалпақ.

**Бақа:**

 Бұл үйшікте кім тұрады?

**Тышқан:**

 Мен тышқан тұрамын.

Ал сен кімсің?

**Бақа:**

 Мен секек бақамын. Үйшікке мені де кіргізші.

**Тышқан:**

 Мұнда орын жетеді.

**Тәрбиеші:** Осылайша үйшікте тышқан мен бақа тұра бастапты. Енді үйшіктің қасына ытқып – ытқып қоян келеді.

**Қоян:**

Мен ақ қоянмын, ақ қоянмын,

Қалқиған ұзын құлағым.

Шу естісем егермен

Ытқып – ытқып секіремін.

**Қоян:**

 Бұл үйшікте кім тұрады?

**Тышқан:**

 Қаптесер тышқан тұрады.

**Бақа:**

Мен бақа тұрамын. Ал сен кімсің?

**Қоян:**

 Мен қоянмын. Мен де үйшікке кіргізіңдерші.

**Бақа:**

 Бізде орын жетеді. Кір қоян. Үйшікке қасқыр келеді.

**Қасқыр:**

Мен қасқырмын, қасқырмын,

Қозы ұрлайтын өрістен.

Ұйқым келмейді егерде,

Қозы етін жемесем.

Бұл үйшікте кім тұрады?

**Тышқан:**

 Қаптесер тышқан тұрады.

**Бақа:**

 Секек бақа тұрады.

**Қоян:**

 Зымырауық қоян тұрады.

Сен кімсің?

**Қасқыр:**

 Мен қасқырмын. Мені де кіргізіңдерші. Бізде орын жетеді. Кел, кір қасқыр.

Алыстан үйшікті түлкі көреді. Үйшікке келеді.

**Түлкі:**

Ананы да алдаған,

Мынаны да алдаған.

Жүргенжері шу,

Мен түлкімін қу.

**Түлкі:**

Үйшіктекімтұрады?

**Тышқан:**

 Қаптесер тышқан тұрады.

**Бақа:**

 Секекбақатұрады.

**Қоян:**

 Зымырауық қоян тұрады. Ал сен кімсің?

**Түлкі:**

 Мен түлкібикешпін. Мендеүйшіккекіргізіңдерші.

**Қасқыр:** Кір мұңда орын жетеді.

Барлығы тату – тәтті тұрып жатады. Бір күні жидек теріп жүрген аю үйшікке келеді.

**Аю:**

Кезген ішін орманның,

Мен аюмын қорбаңмын.

Қалың нудан бал таңдап,

Жүремін мен балпаңдап.

**Аю:**

 Бұл үйшікте кім тұрады?

**Тышқан:**

 Қаптесер тышқан тұрады.

**Бақа:**

 Секек бақа тұрады.

**Қоян:**

 Зымырауық қоян тұрады.

**Түлкі:**

  Түлкі бикеш тұрады.

**Қасқыр:**

 Қасқыр тұрады.Ал сен кімсің?

**АЮ:**Мен аю аталарыңмын. Мені де кіргізіңдерші.

**Аңдар:** Аю сен бізбен бірге дос болығың келсе, бізге би билеп бер. Содан кейін біз сені үйшікке кіргіземіз.

**Аю әні**

**Тәрбиеші:** осылайша тышқан, бақа, қасқыр, түлкі, қоян, аю бірге бір үйшікте тұрып, дос болыпты.

**Аю:** Ал, балалар, олай болса қонақтарға әдемі би сыйлайық.

**Би:** «Достық» биі

**Тәрбиеші:** Осымен біздің ертегіміз аяқталды. Балалар, қонақтармен қоштасайық. Қош , сау болыңыздар!

|  |  |
| --- | --- |
| Келісілді«Балдырған» балалар бөбек бақшасының әдіскеріА. Л.Хасенова \_\_\_\_\_\_\_\_\_\_\_\_\_\_\_\_\_«\_\_\_\_»\_\_\_\_\_\_\_\_\_\_\_\_\_\_\_\_\_\_2018ж. | Бекітемін«Балдырған» балалар бөбек бақшасының меңгерушісіС.А.Ахметова \_\_\_\_\_\_\_\_\_\_\_\_\_\_\_\_\_«\_\_\_\_»\_\_\_\_\_\_\_\_\_\_\_\_\_\_\_\_\_\_2018ж. |

***Солтүстік Қазақстан облысы***

***Ақжар ауданы***

***«Балдырған» балалар бөбек бақшасы***

**

*Ашық оқу қызметі*

**Тақырыбы:**«Үйшік».

Болашақ тобы

Тәрбиеші: Ахметова Ж.Е.

Талшық с.

2018 ж.